Document ID: 31991R1825

ΚΑΝΟΝΙΣΜΟΣ (ΕΟΚ) αριθ. 1825/91 ΤΗΣ ΕΠΙΤΡΟΠΗΣ της 27ης Ιουνίου 1991 για τον καθορισμό των εξισωτικών ποσών "προσχώρησης" που εφαρμόζονται στην Ισπανία στον τομέα των σιτηρών για την περίοδο 1991/92, καθώς και του συντελεστή που θα ληφθεί υπόψη για τον υπολογισμό των ποσών που εφαρμόζονται στα μεταποιημένα προϊόντα
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
την πράξη προσχώρησης της Ισπανίας και της Πορτογαλίας,
τον κανονισμό (ΕΟΚ) αριθ. 467/86 του Συμβουλίου της 25ης Φεβρουαρίου 1986 για τον καθορισμό των γενικών κανόνων του καθεστώτος των εξισωτικών ποσών "προσχώρησης" στον τομέα των σιτηρών λόγω της προσχώρησης της Ισπανίας (1), και ιδίως το άρθρο το άρθρο 7,
Εκτιμώντας:
ότι, σύμφωνα με το άρθρο 72 σημείο 1 της πράξης προσχώρησης, τα εξισωτικά ποσά "προσχώρησης" ισούνται με τη διαφορά που υπάρχει μεταξύ των τιμών που καθορίζονται για την Ισπανία και των τιμών παρεμβάσεως που ισχύουν για την Κοινότητα με τη σύνθεσή της στις 31 Δεκεμβρίου 1985, οι τελευταίες δε τιμές αποτελούν την εγγύηση που χορηγείται στον παραγωγό- ότι, εντούτοις, μετά την τροποποίηση του καθεστώτος παρεμβάσεως που προβλέπεται από τον κανονισμό (ΕΟΚ) αριθ. 2727/75 του Συμβουλίου της 29ης Οκτωβρίου 1975 περί κοινής οργανώσεως της αγοράς στον τομέα των σιτηρών (2), όπως τροποποιήθηκε τελευταία από τον κανονισμό (ΕΟΚ) αριθ. 3577/90 (3), η αγορά στην παρέμβαση πραγματοποιείται σε επίπεδο κατώτερο από την τιμή παρεμβάσεως- ότι το επίπεδο αυτό, το οποίο συνιστά εφεξής την πραγματική εγγύηση που χορηγείται στον παραγωγό, πρέπει, εφεξής, να χρησιμοποιηθεί ως βάση για τον υπολογισμό των εξισωτικών ποσών "προσχώρησης"-
ότι, λαμβάνοντας υπόψη την ευθυγράμμιση από την 1η Ιουλίου 1989 των ισπανικών τιμών με τις κοινοτικές τιμές όλων των σιτηρών με εξαίρεση το σκληρό σίτο, πρέπει να καθορισθούν εξισωτικά ποσά προσχώρησης για το τελευταίο αυτό σιτηρό, καθώς και για το σιμιγδάλι-
ότι, σύμφωνα με το άρθρο 111 παράγραφος 3 της πράξης προσχώρησης, τα εξισωτικά ποσά "προσχώρησης" που εφαρμόζονται στα μεταποιημένα προϊόντα προκύπτουν από εκείνα που εφαρμόζονται στα προϊόντα στα οποία αναφέρονται με την ενίσχυση συντελεστών που θα καθορισθούν- ότι οι εν λόγω συντελεστές πρέπει να καθορισθούν λαμβάνοντας υπόψη το γεγονός ότι τα εξισωτικά ποσά "προσχώρησης" εφαρμόζονται συγχρόνως στις εισαγωγές και στις συναλλαγές μεταξύ της Κοινότητας με τη σύνθεσή της στις 31 Δεκεμβρίου 1985 και της Ισπανίας-
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Σιτηρών,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Τα εξισωτικά ποσά "προσχώρησης" που εφαρμόζονται στην Ισπανία στα προϊόντα που αναφέρονται στο άρθρο 1 στοιχεία β) και γ) του κανονισμού (ΕΟΚ) αριθ. 2727/75 καθορίζονται για την περίοδο εμπορίας 1991/92 ως εξής:
Κωδικός ΣΟ Εξισωτικά ποσά "προσχώρησης"
(Ecu ανά τόνο) Συντελεστής 1001 10 10 10,55 - 1001 10 90 10,55 (1) - 1103 11 10 16,35 1,55
(1) Για παρτίδα σκληρού σίτου που περιλαμβάνει περισσότερο από 5 % μαλακού σίτου, το ποσό που θα χορηγηθεί μειούται ανάλογα με την υπέρβαση του ποσοστού που αναφέρεται ανωτέρω. Άρθρο 2 Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.
Εφαρμόζεται από την 1η Ιουλίου 1991. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 27 Ιουνίου 1991.

Labels: 18
6